ISB Ilmajoki

ISB Ilmajoki on vuonna 2000 perustettu ilmajokelainen salibandyn erikoisseura. Seuralla on yhteensä kymmenen joukkuetta salibandyliiton miesten, naisten ja junioreiden sarjoissa. Miesten edustusjoukkue pelaa maan kolmanneksi korkeimmalla sarjatasolla II-divisioonassa, kuten myös naisten edustusjoukkue. == Historia == === Kausi 2000–2001 === ISB:n ensimmäinen kausi. Liiga oli B-junioreiden-84 länsilohko. ISB sijoittui sarjassa keskikastiin. === Kaudet 2001–2005 === Kaudet 2001–2002 ja 2002–2003 ISB pelasi V-divisioonassa. Sarjanousun jälkeen joukkue pelasi IV-divisioonassa vain yhden kauden ja nousi vuonna 2004 III-divisioonaan sekä vuonna 2005 edelleen II-divisioonaan. === Kausi 2005–2006 === ISB:n jaoston toiminta moninkertaistui kauden aikana: joukkueiden määrä tuplaantui, budjetti suureni ja toiminnan näkyvyys laajeni. Miesten kakkosjoukkue aloitti V-divisioonassa. Kauden aikana ISB pääsi pelaamaan jyväskyläläistä Happeeta vastaan Suomen Cupin neljännellä kierroksella. Edustusjoukkue sijoittui II-divisioonassa viidenneksi. Seuralla oli farmiyhteistyötä Seinäjoen Peliveljien kanssa ja muutama ilmajokinen oli nostamassa SPV:n A-poikia SM-sarjaan. === Kausi 2006–2007 === ISB sai jälleen yhden joukkueen lisää, kun mukaan tulivat D-pojat. Loppukauden hyvien esitystensä ansiosta edustusjoukkue sijoittui runkosarjassa toiseksi ja pääsi nousukarsintaan I-divisioonaan mutta sarjanousu ei onnistunut. === Kausi 2007–2008 === Seuran uusia joukkueita olivat naiset, C-pojat ja B-tytöt. Edustusjoukkue keräsi II-divisioonassa 26 pistettä (13 voittoa ja viisi tappiota) ja sijoittui kolamnneksi. === Kausi 2008–2009 === Edustusjoukkue oli runkosarjansa ykkönen 31 pisteellä, jotka tulivat 15 voitosta ja yhdestä tasapelistä tappiomäärän jäätyä kahteen. Kotipeleistään ISB voitti kaikki. Nousukarsinnoissa joukkue voitti AFC Campuksen niin kotonaan kuin vieraissakin. ISB hävisi RSS Laakalle vieraissa 12–5 mutta voitti kotonaan 6–4 ja nousi I-divisioonaan, jonne RSS Laaka oli myös jo varmistanut paikkansa. Naisten joukkue sijoittui omassa sarjassaan kuudenneksi eli viimeistä edelliseksi. === Kausi 2009–2010 === Edustusjoukkue pelasi ensi kertaa I-divisioonassa mutta sijoittui 11:nneksi ja putosi takaisin sarjatasoa alemmaksi. == Miehet == ==== Miesten edustusjoukkueen sijoitukset ==== * Kausi 2003−2004, IV-divisioona, 1. sija * Kausi 2004−2005, III-divisioona * Kausi 2005−2006, II-divisioona, 5. sija * Kausi 2006−2007, II-divisioona, 2. sija * Kausi 2007−2008, II-divisioona, 3. sija * Kausi 2008−2009, II-divisioona, 1. sija * Karsintasarja I-divisioonaan 2009, 2. sija * Kausi 2009−2010, I-divisioona, 11. sija * Kausi 2010−2011, II-divisioona, 1. sija * Kausi 2011−2012, II-divisioona, 3. sija * Kausi 2012−2013, II-divisioona, 1. sija === Ennätykset === * Suurinumeroisin voitto: ISB Ilmajoki-Jeppis FBC 21-2 (18.10.2008) II-divisioona * Suurin tappio: ISB Ilmajoki-SBS Lapua 9-14 (26.1.2008) II-divisioona * Yleisöennätys: 337 katsojaa (ISB Ilmajoki-SBS Kings 10-4 22.03.2009) * Piste-ennätys: Eero Rahnasto 41+16=57 kaudella 2006–2007 * Maaliennätys: 41 (Eero Rahnasto kaudella 2006–2007 ja 2008–2009) == Aiheesta muualla == * Seuran kotisivu * Miesten joukkuekortti salibandyliiton sivuilla Luokka:Suomalaiset salibandyseurat Luokka:Ilmajokelaiset urheiluseurat Luokka:Vuonna 2000 perustetut urheiluseurat